Perejaslaw

Perejaslaw (; 1943–2019 Perejaslaw-Chmelnyckyj) je město w Kijewskej oblasći na srjedźnej Ukrainje. Leži něhdźe 80 kilometrow juhowuchodnje Kijewa při wuliwje rěki Trubiž do Kaniwskeho jězora, spjateho jězora Dnjepra.

Ma něhdźe 27 tysac wobydlerjow. Чисельнiсть наявного населення Украïни на сiчня 2016 року, Державна служба статистики Украïни, str. 41 

 Stawizny 
Perejaslaw je jedne z najstaršich znatych městow na Ukrainje. Sydlišćo naspomni so hižo w lěće 907 prěni raz a bu 992 wot Kijewskeho wjercha Wladimira I. jako twjerdźizna wutwarjene, kotraž měješe škitać Kijew před nomadami z južneje stepy. Někotre lěta bě Perejaslaw sydło ruskich metropolitow, prjedy hač so Sofijina katedrala w Kijewje w lěće 1037 poswjeći. Wjerchowstwo Perejaslaw hraješe wažnu rólu při zakitowanju Kijewskeje Rus přećiwo Kypčakam a Pečenegam. 1239 so město wot Mongolow zniči. W lěće 1585 dósta Magdeburgske měšćanske prawo.

Pozdźišo bě město wažne srjedźišćo ukrainskich Kozakow. W lěće 1654 zwoła jich wjednik Bohdan Chmelncykyj wulku radu Kozakow do Perejaslawa, kotraž přihłosowa koaliciji z Moskwu přećiwo Pólsko-Litawskej. Tutomu zwjazkej slědowaše potom přizamknjenje Ukrainy na lěwym brjoze Dnjepra k Ruskemu carstwu.

W lěće 1943 dósta Perejaslaw k česći kozakskeho wjednika přimjeno Chmelnyckyj. Na iniciatiwu měšćanskeje rady a po rozsudźe ukrainskeho parlamenta so přimjeno dnja 30. oktobra 2019 zaso šmórny.

 Žórła 

 Literatura 
 Perejasław// Słownik geograficzny Królestwa Polskiego i innych krajów słowiańskich. — Warszawa : Filip Sulimierski i Władysław Walewski, 1886. — T. VII : Netrebka — Perepiat. — S. 955—956
 Переяслав-Хмельницький//  Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2011. — Т. 8 : Па — Прик. — С. 149. — ISBN 978-966-00-1142-7.

 Wotkazaj 

 Oficielne webstrony

Kategorija:Prěnje naspomnjenje 907